# Barcelona Sporting Club

### De Viquipèdia

1r equip

2n equip

El Barcelona Sporting Club és el principal club de futbol de la ciutat de Guayaquil (Equador). Va ser fundat l'1 de maig de 1925 a la ciutat de Guayaquil.

La seva creació sorgeix de l'entusiasme d'un grup de joves del barri de l'Astillero que, a casa del català Eutimi Pérez, van decidir formar un club esportiu, amb Carlos García Ríos, il·lustre equatorià, com a primer President i el català Onofre Castells com primer President Honorari. Va ser justament en agraïment al suport brindat per la comunitat catalana a Guayaquil i com a homenatge a la ciutat d'Eutimi Pérez i Onofre Castells, que se'l va anomenar «Barcelona». El primer partit el celebrà el 15 de juny de 1925 contra el C. S. Ayacucho (resultat: 1-0).

L'equip de futbol, que en els seus inicis va portar un uniforme negre amb vores blanques, va canviar els seus colors al groc i vermell, de ratlles el 1927, dos anys després del seu ascens a primera divisió, i finalment el 1960, quan va aconseguir el seu primer campionat, l'últim any de l'amateurisme, portava ja el seu uniforme actual: camisa groga amb vores vermelles i pantaló i mitges negres. El seu estadi actual és el Monumental de el Salado, després rebatejat com a Monumental Isidro Romero Carbo, en honor al principal artífex de la seva construcció, realitzada entre 1986 i 1994.

En els darrers anys la presidència del club ha estat profundament influïda per problemes polítics, i dominada per membres del partit socialcristià (n'és president vitalici Jaime Nebot, actual alcalde de Guayaquil, i també en fou president el posteriorment president de la República Abdalá Bucaram).

### [edita] Títols

- 13 lligues d'Equador: 1960, 1963, 1966, 1970, 1971, 1980, 1981, 1985, 1987, 1989, 1991, 1995 i 1997.
- 2 subcampionats de la Copa Libertadores: 1990 i 1998.

Obtingut de "http://ca.wikipedia.org../../../b/a/r/Barcelona_Sporting_Club_e093.html"

Categories: Clubs de futbol americans | Equador

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Italiano
- 日本語
- Nederlands
- Português